stanford-oval/wikipedia huggingface dataset:
USS Independence (CVL-22)
Palvelus

Independence liitettiin 15. marraskuuta 1945 operaatio Magic Carpetiin koottuun laivasto-osastoon kuljettamaan sodasta kotiutettavia joukkoja Yhdysvaltoihin. Aluksen saapuessa 28. tammikuuta 1946 San Franciscoon alus siirrettiin Bikinin atollilla tehtävien ydinkokeiden maalialukseksi. Se sijoitettiin 1. heinäkuuta tehdyn kokeen laukaisupaikan läheisyyteen eikä uponnut testissä. Se otti osaa toiseen räjäytykseen 25. heinäkuuta Kwajaleinin atollilla, jonka jälkeen se poistettiin palveluksesta 28. elokuuta 1946.
Voimakkaasti radioaktiivinen hylky siirrettiin ensin Pearl Harboriin ja edelleen San Franciscoon lisätesteihin. Lopulta sadoilla 200-litraisilla ydinkokeiden radioaktiivisia jätteitä sisältävillä tynnyreillä lastattu hylky upotettiin Kalifornian rannikolle 29. tammikuuta 1951. Hylky on 790 metrin syvyydessä Farallonin suojelualueella. Valtaosa Independencen mukana upotetuista ydinjätteistä oli cesium-137:ää ja strontium-90:tä, joiden puoliintumisaika on 29–30 vuotta.
Vallen kirkko (Lindesnes)

| Vallen kirkko Valle kirke |
| --- | --- |
 Kirkko vuonna 2006.
Sijainti:  Lindesnes, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1793
Materiaali:  puu
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vallen kirkko (norj. Valle kirke) on Lindesnesin kunnassa Agderin läänissä Norjassa sijaitseva puinen ristikirkko vuodelta 1793.
Aiheesta muualla

Kuvia tai muita tiedostoja aiheesta Vallen kirkko (Lindesnes) Wikimedia Commonsissa
Uranium One

Uranium One on alun perin kanadalainen maailmanlaajuinen uraanin, litiumin ja biopolttoaineiden tuottaja, joka kuuluu nykyisin Venäjän Rosatomin TENEX Groupiin.
Yhtiö perustettiin nimellä Southern Cross Resources vuonna 1997 Torontossa ja se listattiin Toronton pörssiin.
Yhtiö yhdistyi eteläafrikkalaisen Aflease Gold and Uranium Resources Ltd. kanssa 2007  314 miljoonan dollarin kaupalla, jossa Southern Cross hankki kaikki  Afleasen osakkeet. Tämä keräsi yhteen Afleasen uraani- ja kultavarannot Southern Crossin Kanadan ja Australian uraanivarantojen kanssa. Yhtiön nimeksi tuli SXR Uranium One Inc. ja listattiin Toronton lisäksi Etelä-Afrikan pörssissä.
Tavoitteena oli aloittaa uraanin tuotanto Dominion Reefsin kaivoksessa lähellä Klerksdorpia 2007.
SXR Uranium One osti kazakstanilaisen UrAsia Energy Ltd:n vuonna 2007 3,1 miljardilla dollarilla, jolloin siitä tuli maailman toiseksi arvokkain uraanin tuottaja Cameco Corpin jälkeen. Yhtiö tuotti 3200 tonnia U3O8-uraanioksidia Kazakstanissa, Etelä-Afrikassa, Australiassa, USA:ssa ja Kanadassa Dominionin, Akdalan (KZ), Etelä-Inkain (KZ), Kharassanin (KZ) ja Honeymoonin (AU) kaivoksissa vuonna 2008.
Uranium One osti Yhdysvaltain ainoan  Shootaring Canyonin rikastuslaitoksen, jossa uraanirikaste "yellow cake" muunnetaan UF6-fluoridiksi, U.S. Energy Corp:ilta vuonna 2008 ja sai myös valtausoikeudet. Uranium One myi kuitenkin laitoksen Anfieldille 2014 ja samalla Utah'n ja Arizonan uraaniesiintymät.
Rosatomin osana

Vuonna 2009 Rosatomin kaivospuoli ARMZ Uranium Holding sai 16,6 % Uranium Onen osakkeista vaihtokaupassa, jossa yhtiö sai puolet Budenovskoje 2 -kaivoksen osakkeista Karataun esiintymän alueella Etelä-Kazakstanissa, josta puolet kuuluu KazAtomPromille. Näin Rosatom ja Uranium One muodostivat strategisen yhteistyösopimuksen.
Rosatomin omistusosuus laajeni kun ARMZ luovutti Akbastaun ja Zarechnojen uraanikaivokset Uranium Onelle ja sen omistusosuus yhtiössä nousi yli 51% vuonna 2010.
Yhtiön haltuunotto tuli päätökseen 2013, kun Rosatom lunasti loput Uranium Onen osakkeet 1,3 miljardin Kanadan dollarin hintaan, jonka jälkeen yhtiö vedettiin pörssistä ja siitä tuli kokonaisuudessa Rosatomin tytäryhtiö.
Uranium One osti 2017 Tansaniasta Mantra Tanzanian ja jatkoi Mkujujoen kaivosprojektia.
Yhtiö luopui 2015 Honeymoonin kaivoksesta Etelä-Australiassa, ja myi sen Boss Resourcesille.
Willow Creekin kaivos Wyomingissa USA:ssa suljettiin 2018.
Uranium Onen korruptioepäilyt

Yhtiö nousi puheenaiheeksi Yhdysvaltain vuoden 2016 presidentinvaaleissa.
The New York Times kertoi huhtikuussa 2015 että Uranium Onen johtokunnan puheenjohtaja Ian Telfer oli lahjoittanut 2,35 miljoonaa dollaria Clinton Foundationille.
NYT vihjasi että Hillary Clinton toimiessaan ulkoministerinä hyväksyi yhtiön myynnin Clinton Foundationin saamien lahjoituksen seurauksena.
Breitbart Newsin toimittaja Peter Schweizer väitti toukokuussa 2015 julkaistussa kirjassaan Clinton Cash: The Untold Story of How and Why Foreign Governments and Businesses Helped Make Bill and Hillary Rich, että Clinton Foundation oli saanut yhteensä 145 miljoonaa dollaria lahjoituksia, jotta Obaman hallinto ja ulkoministeri Hillary Clinton tukisivat Rosatomin Uranium Onen ostoa. Bill Clinton puhui Moskovassa Renaissance Capitalin järjestämässä tilaisuudessa puolen miljoonan palkkiota vastaan Rosatomin ostettua Uranium Onen, mutta ennen kaupan hyväksyntää Yhdysvalloissa. Yhdysvaltain The Committee on Foreign Investments olisi voinut estää kaupan, sillä yhtiö tuotti viidenneksen uraanista Yhdysvalloissa ja lisäksi se etsi uraania lukuisista osavaltioista.
Donald Trump muunsi asian väitteeksi "Hillary antoi Amerikan uraanioikeudet venäläisille", minkä Trump sanoi kesäkuun 2016 puheessaan, syyskuussa 2016 Trumpin kampanjan lehdistötiedotteessa ja uudelleen televisiomainoksissa.
Unkarin Grand Prix 2002

|  Unkarin Grand Prix 2002  |
| --- | --- |
 13. osakilpailu 17 osakilpailusta kaudella 2002. 

Päivämäärä:  18. elokuuta 2002
Sijainti:  Hungaroring, Budapest, Unkari
Ratatyyppi:  Moottorirata
Radan pituus:  4,384 km
Kilpailun pituus:  77 kierrosta, 306,873 km
Sää:   Aurinkoinen
Paalupaikka
Kuljettaja:   Rubens Barrichello   (Ferrari)
Paaluaika:  1.13.333
Palkintokoroke
Voittaja:   Rubens Barrichello   (Ferrari)
Toinen:   Michael Schumacher   (Ferrari)
Kolmas:   Ralf Schumacher   (Williams)
Nopein kierros
Kuljettaja:   Michael Schumacher   (Ferrari)
Kierrosaika:  1.16,207 (kierroksella 15)
Unkarin Grand Prix 2002 oli Formula 1 -sarjan osakilpailu, joka ajettiin 18. elokuuta 2002 Hungaroringilla Unkarissa. Kilpailun voitti Ferrarilla ajanut Rubens Barrichello, jolle voitto oli kauden toinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Rubens Barrichello | Ferrari | 77 | 1.41.49,001 | 1 | 10 |
| 2 | 1 |  Michael Schumacher | Ferrari | 77 | + 0,434 | 2 | 6 |
| 3 | 5 |  Ralf Schumacher | Williams-BMW | 77 | + 13,355 | 3 | 4 |
| 4 | 4 |  Kimi Räikkönen | McLaren-Mercedes | 77 | + 29,479 | 11 | 3 |
| 5 | 3 |  David Coulthard | McLaren-Mercedes | 77 | + 37,800 | 10 | 2 |
| 6 | 9 |  Giancarlo Fisichella | Jordan-Honda | 77 | + 1.08,804 | 5 | 1 |
| 7 | 8 |  Felipe Massa | Sauber-Petronas | 77 | + 1.13,612 | 7 |   |
| 8 | 14 |  Jarno Trulli | Renault | 76 | + 1 krs. | 6 |   |
| 9 | 7 |  Nick Heidfeld | Sauber-Petronas | 76 | + 1 krs. | 8 |   |
| 10 | 10 |  Takuma Satō | Jordan-Honda | 76 | + 1 krs. | 14 |   |
| 11 | 6 |  Juan Pablo Montoya | Williams-BMW | 76 | + 1 krs. | 4 |   |
| 12 | 12 |  Olivier Panis | BAR-Honda | 76 | + 1 krs. | 12 |   |
| 13 | 17 |  Pedro de la Rosa | Jaguar-Cosworth | 75 | + 2 krs. | 15 |   |
| 14 | 25 |  Allan McNish | Toyota | 75 | + 2 krs. | 18 |   |
| 15 | 24 |  Mika Salo | Toyota | 75 | + 2 krs. | 17 |   |
| 16 | 23 |  Mark Webber | Minardi-Asiatech | 75 | + 2 krs. | 19 |   |
| Kesk. | 22 |  Anthony Davidson | Minardi-Asiatech | 58 | Ulosajo | 20 |   |
| Kesk. | 15 |  Jenson Button | Renault | 30 | Ulosajo | 9 |   |
| Kesk. | 16 |  Eddie Irvine | Jaguar-Cosworth | 23 | Moottori | 16 |   |
| Kesk. | 11 |  Jacques Villeneuve | BAR-Honda | 20 | Voimansiirto | 13 |   |
Muuta

Paalupaikka: Rubens Barrichello – 1.13,333
Nopein kierros: Michael Schumacher – 1.16,207 (kierroksella 72)
Mika Salo sai 25 sekunnin aikasakon kiilattuaan Pedro de la Rosan eteen varikolla.
Ferrari varmisti 12. valmistajien mestaruutensa ja saavutti 500. palkintosijan
Anthony Davidsonin ensimmäinen Grand Prix.
BMW saavutti 400 MM-pisteen rajan
Arrows ajautui taloudellisiin vaikeuksiin kesken kauden eikä osallistunut osakilpailuun.
Minardi teki sponsorisopimuksen venäläisen energiayhtiö Gazpromin kanssa.
Urho Lähteinen

Urho Herman Lähteinen (6. heinäkuuta 1890 Teisko - 24. marraskuuta 1951 Helsinki) oli suomalainen kommunisti ja urheiluvaikuttaja. Hän kuului Suomen Sosialistisen Työväenpuolueen johtoon ja toimi vuonna 1929 perustetun Työläisurheilun Yhtenäisyyskomitean ensimmäisenä puheenjohtajana.
Elämä

Lähteinen oli mukana Länsi-Teiskon työväenyhdistyksen toiminnassa 17-vuotiaasta. Hän oli ammatiltaan peltiseppä ja työskenteli 1910-luvun jälkipuoliskolla G. W. Sohlbergin tehtaalla Helsingissä. Sisällissodan käynnistyttyä Lähteinen toimi Teiskon punakaartin esikunnan kirjurina ja oli Tampereen taistelun aikana lääkintämiehenä. Syyskuussa 1918 hän sai valtiopetoksesta kymmenen vuoden kuritushuonetuomion, josta hänet armahdettiin keväällä 1920. Vapauduttuaan hän piti peltisepänliikettä Tampereella. Hän oli kommunistisen SSTP:n puolueneuvoston jäsen ja sai vuonna 1923 niin sanotussa rauhanjulistajien jutussa yli kahden vuoden kuritushuonetuomion maanpetoksesta. Myöhemmin Lähteinen asui Helsingissä, jossa hän 1930-luvulla työskenteli muun muassa Halonhankinta Oy:n toimitusjohtajana. Jatkosodan jälkeen hän oli vielä mukana SKDL:n toiminnassa.
Tampereen Yritystä ja Tampereen Veikkoja edustanut Lähteinen oli nuorena lahjakas hiihtäjä ja painija. Helsinkiin muutettuaan hän toimi muun muassa Helsingin Jyryn sihteerinä. Hän kuului Työväen Urheiluliiton kommunistioppositioon ja oli kesäkuussa 1929 toimintansa aloittaneen Työläisurheilun Yhtenäisyyskomitean ensimmäinen puheenjohtaja.
Perhe

Urho Lähteisen isä oli voimailijana tunnettu K. A. Lähteinen. Hänen veljiään olivat Teiskon punakaartin päällikkö Onni Lähteinen ja TUL:n varapuheenjohtaja Väinö Lähteinen.
Työkalu

Veitsi on ihmiskunnan ensimmäisiä työkaluja.
Työkalu on varsinkin käsin käytettävä, usein yksinkertainen työväline.
Käsityökalu

Käsityökalu on väline, joka toimii käden jatkeena mm. ruoan valmistamisessa, rakentamisessa, maan muokkauksessa ja koneiden korjauksessa ja valmistuksessa. Käsityökalu saa käyttöenergiansa sitä käyttävältä ihmiseltä toisin kuin kone, joka saa energiansa joltain muulta energialähteeltä.
Ihminen on maailmassa niitä harvoja lajeja, jotka osaavat käyttää työkaluja. Muutamat apinalajit, linnut ja esimerkiksi merisaukot osaavat myös käyttää alkeellisia työkaluja: jotkut linnut käyttävät tikkua hyönteisten kaivamiseen puunkoloista ja merisaukot voivat käyttää kelluessaan kiveä rikkoessaan simpukoiden kuoren mahansa päällä. Varhaisimmat ihmisen työkalut olivat kivestä ja luusta valmistettuja kirveitä ja vasaroita.
Työkalu edustaa tekniikan varhaisinta ja yksinkertaisinta vaihetta. Myöhempiä vaiheita ovat tekniikassa olleet koneet, järjestelmät ja tällä hetkellä yhä enemmän järjestelmien järjestelmät.
Esimerkkejä käsityökaluista:
| 0 | 1 | 2 |
| --- | --- | --- |
|  Jakoavain  Kiintolenkki  Kirves  Käsisaha  Lasta  Petkel  |  Puukko  Ruuvimeisseli  Sakset  Sirppi  Talikko  |  Taltta  Vasara  Viikate  Veitsi  |
Konetyökalu

Konetyökaluja ovat koneet, joiden päävoimanlähde on muu kuin lihasvoima.
Esimerkkejä konetyökaluista:
Betonimylly
Kulmahiomakone
Kuviosaha
Sirkkeli
Sorvi
Sähköporakone
Vannesaha
Konetyökaluja ovat myös työkalut, joita ihminen ohjaa epäsuoraan nykyään tyypillisesti tietokoneen avulla, esimerkiksi: ruiskuvalukoneen muotit – jos metalliteollisuudessa yrityksen alana on työkaluvalmistus tarkoittaa se yleensä ko. muottien valmistamista, CNC-sorvin työkappaleesta materiaalia irrottavat erilaiset työkalut.
20 historiallisesti merkittävintä työkalua

Vuonna 2005 Forbes.com-sivusto teetti listan ihmiskunnan kehitykseen eniten vaikuttaneista työkaluista. Listaa tekemässä oli asiantuntijoita, Forbes.com-sivuston toimittajia ja sivuston lukijoita. Listasta jätettiin pois yksinkertaisimmat työkalut, mm. vipu, talja, pyörä ja kiila, koska listassa on näiden perusteella kehitettyjä työkaluja – esimerkiksi vasara on Forbesin mukaan toimintaperiaatteeltaan vipu, ja kirves on kiila. Listaan otettiin mukaan vain käsityökaluja tai helposti siirrettäviä työkaluja, joten esimerkiksi hydraulinen tunkki jätettiin pois. Myös monimutkaiset itsenäiseen toimintaan kykenevät laitteet jätettiin pois, esimerkiksi auto, tuulimylly ja tietokoneverkko. Nettiäänestystä varten yli sadan työkalun listaa supistettiin edelleen siten, että samantyyppisiä työkaluja edustaisi yksi työkalu, esimerkiksi lusikka edustaa kaikkia ruokailuvälineitä. Lopulta nettiäänestyksessä oli 33 työkalua.
| --- | --- |
 1. veitsi  2. helmitaulu  3. kompassi  4. kynä  5. valjaat  6. viikate  7. kivääri  8. miekka  9. silmälasit  10. saha :  11. kello  12. sorvi  13. neula  14. kynttilä  15. tasapainovaaka  16. ruukku (keramiikka)  17. kaukoputki  18. vaaitustyökalut, mm. vesivaaka, suorakulma, luoti  19. ongenkoukku  20. taltta
Suurimmat työkaluvalmistajat

Vuoden 2017 markkinaselvityksessä maailman työkalumarkkinoiden vuotuinen liikevaihto oli noin 43,5 miljardia euroa. Markkinasta 91 prosenttia oli 18 suurimman valmistajan käsissä. Maailman suurimpia käsi- ja konetyökalujen valmistajia olivat:
Stanley Black & Decker, Yhdysvallat, tuotemerkkejä Stanley, Black & Decker, DeWalt, Porter-Cable, Craftsman, AeroScout, Bostitch, Lenox, Mac Tools, Irwin Industrial Tools, Facom, Lista, CribMaster, Vidmar, Proto ja Powers;
Robert Bosch GmbH, Saksa, tuotemerkkejä Bosch, Beissbart, CST/berger, Diablo, Dremel, Freud, Hawera, OTC, Robinair, Rolatape, RotoZip ja Vermont American.
Fortive, Yhdysvallat, tuotemerkkeinä Fluke, Tektronix, Matco Tools, Hennessy ja Qualitrol;
Techtronic Industries (TTI), Hongkong, tuotemerkkejä AEG, Ryobi, Dirt Devil, Oreck, Homelite, Hart, Hoover ja Milwaukee Electric;
Hilti, Liechtenstein;
Illinois Tool Works (ITW), Yhdysvallat, tuotemerkkejä Bernard, Buehler, Hobart, Miller, Paslode, Ramset ja Reid;
Makita, Japani.
Aiheesta muualla

Kuvia tai muita tiedostoja aiheesta Työkalu Wikimedia Commonsissa
Jakoavain
Akkuporakone.
Uuden-Englannin dominio

Uuden-Englannin dominio (engl. Dominion of New England) oli viiden englantilaisen siirtomaan lyhytikäinen hallintounioni Uudessa-Englannissa Pohjois-Amerikassa. Se oli koossa vuosina 1686–1689.
Mainion vallankumouksen jälkeen vuonna 1689 bostonilaiset vangitsivat kuninkaallisen kuvernöörin ja lopettivat näin Uuden-Englannin dominion de facto.
Vattunokka

Vattunokka on Helsingin Lauttasaaren Vattuniemessä sijaitseva pieni niemialue, jota on laajennettu isoilta osin venesataman laituriksi. Vattunokassa sijaitsee Helsingfors Segelklubbin venesatama, jonka yhteydessä on ravintola Blue Peter ja St1-huoltoasema veneille.
Vallen kirkko (Valle)

| Vallen kirkko Valle kyrkje |
| --- | --- |

Sijainti:  Valle, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1844
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vallen kirkko (norj. Valle kyrkje) on Vallen kunnassa Agderin läänissä Norjassa sijaitseva puinen ristikirkko vuodelta 1844.
Aiheesta muualla

Kuvia tai muita tiedostoja aiheesta Vallen kirkko (Valle) Wikimedia Commonsissa
Vatustaagi

Vatustaagi l. vesiharus. Purjehduksessa viistosti purjeveneen keulapuomin alla oleva staagi/harus l. mastoa pituussuunnassa tukeva köysi.
Purjeet, masto ja takila
| --- | --- |
Purjeet:  Genua · Genaakkeri · Kahvelipurje · Latinalaispurje · Raakapurje · Spinaakkeri · Course · Driver · Extra · Fokka · Haruspurje · Isopurje · Moonsail · Spanker · Studding · Tallboy · Prammipurje · Topsail · Trysail
Purjeen osat ja materiaalit:  Jalus/skuutti · Halssi · Dacron · Foot · Head · Kevlar · Spectra · Liesma eli liikki, liiktouvi · Reiviseisinki · Roach · Tack
Mastot ja puomit:  Fokkapuomi · Puomi · Kahveli · Kokkapuu · Jiggermasto · Masto · Isomasto · Mesaanimasto · Märssy · Puntarihaarukka · Raakapuu · Masthead Truck · Saalinki · Spinaakkeripuomi
Takilan muut osat:  Ahdin eli prässi · Harus eli staaki · Talja · Boom vang · Buntlines · Cleat · Clewlines · Cunningham · Downhaul · Etuharus · Seistinki · Gooseneck · Guy · Jury Rig · Nostin · Outhaul · Peak · Preventer · Ratlines · Juokseva riki · Sakkeli · Kiinteä riki · Vantti · Stay mouse · Stays · Throat · Trapetsi
Uranoseeni

| Uranoseeni |
| --- | --- |

Tunnisteet
IUPAC-nimi:  bis(η8-syklo-oktatetraenyyli)uraani(IV)
Muut nimet:  uraanisyklo-oktatetraenyyli, U(COT)2
CAS-numero:  11079-26-8
PubChem CID:  139204
Ominaisuudet
Molekyylikaava:  C16H16U
Moolimassa:  446,33 g/mol
Ulkomuoto:  vihreitä kiteitä
Uranoseeni on uraanin organometallinen yhdiste. Se on ns. sandwich-rakenteinen yhdiste, jossa uraanin atomi on ligandina kahden syklo-oktatetraeenirenkaan välissä. Se on eräs ensimmäisistä löydetyistä organouraaniyhdisteistä. Se kuuluu aktinoseeneihin; nämä ovat metalloseenejä, joissa metalliatomi kuuluu aktinoideihin. Uranoseenilla ei ole käyttöä puhtaan tieteellisen tutkimuksen ulkopuolella.
Ominaisuudet

Uranoseeni on vihreää, kiteistä jauhetta. Se syttyy itsestään ilmassa eli on pyroforista. Se liukenee vähäisissä määrin useimpiin orgaanisiin liuottimiin. Se on paramagneettista.
Valmistus

Uranoseenin rakenne kuvailtiin ensimmäisen kerran 1968, kun Streitweiser ja Müller‐Westerhoff valmistivat sitä syklo-oktatetraenyylikaliumin (K2C8H8) ja uraanitetrakloridin reaktiolla:
Aiheesta muualla

PubChem: Uranocene
USS Idaho (BB-42)

| USS Idaho |
| --- | --- |
 USS Idaho

Aluksen vaiheet
Rakentaja:  Newport News Shipbuilding, Virginia
Kölinlasku:  5. huhtikuuta 1915
Laskettu vesille:  30. kesäkuuta 1917
Palveluskäyttöön:  24. maaliskuuta 1919
Poistui palveluskäytöstä:  3. heinäkuuta 1946
Loppuvaihe:  myyty romutettavaksi 24. marraskuuta 1947
Tekniset tiedot
Uppouma:  32 500 t
Pituus:  190 m
Leveys:  29,7 m
Syväys:  9,1 m
Nopeus:  21 solmua
Miehistöä:  55 upseeria ja 1026 miehistönjäsentä
Aseistus
Aseistus:  12 × 14" (360 mm) tykkiä 14 × 5"/L51 (130 mm) tykkiä 4 × 3" (76 mm) ilmatorjuntatykkiä 2 × 21" (533 mm) torpedoputkea
USS Idaho (runkonumero BB-42) oli Yhdysvaltain laivaston New Mexico -luokan taistelulaiva toisessa maailmansodassa.
Valmistus

Alus tilattiin Virginiasta Newport News Shipbuildingilta, missä köli laskettiin 5. huhtikuuta 1915. Alus laskettiin vesille 30. kesäkuuta 1917 ja otettiin palvelukseen 24. maaliskuuta 1919.
Vallelaghi

| Vallelaghi |
| --- | --- |
 vaakuna
 Vallelaghi
 Koordinaatit: 46°04′48″N, 11°0′2″E 
Valtio:   Italia
Alue:  Trentino-Etelä-Tiroli
Maakunta:  Trento
Perustettu:  1.tammikuuta 2016
Pinta-ala:  
 – Maa:  72,46  km²
Korkeus:  385 (min. 196 - maks. 2 104) m
Väkiluku (2014):  5 036 
 – Väestötiheys:  69,50  as./km²
 
 Kunnan kotisivut 
Infobox OKVirheellinen NIMI-arvo: 
Vallelaghi on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Padergnone (801 asukasta), Terlago (2 032 asukasta) ja Vezzano (2 203 asukasta), yhdistyivät.
Aiheesta muualla

Kuvia tai muita tiedostoja aiheesta Vallelaghi Wikimedia Commonsissa
Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme
Täpläkurkkukipuaja

| Täpläkurkkukipuaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kipuajat Dendrocolaptidae
Suku::  Certhiasomus
Laji::  stictolaemus
Kaksiosainen nimi
 Certhiasomus stictolaemus  (Pelzeln, 1868) 
Synonyymit
 Deconychura stictolaema 
Katso myös
   Täpläkurkkukipuaja Wikispeciesissä   Täpläkurkkukipuaja Commonsissa 
Infobox OKNimi-testi OKIUCN-testi OK: 
Täpläkurkkukipuaja (Certhiasomus stictolaemus) on kipuajien heimoon kuuluva varpuslintu. Aiemmin se luokiteltu sukuun Deconychura.
Levinneisyys

Täpläkurkkukipuajaa tavataan Brasiliassa, Kolumbiassa, Ecuadorissa, Ranskan Guianassa, Perussa ja Venezuelassa. Sitä on kuvattu harvinaiseksi ja laikuttaisesti levittäytyneeksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Vatólakkos

| Vatólakkos Βατόλακκος |
| --- | --- |
 Vatólakkoksen keskusaukio ja Pyhien Pietarin ja Paavalin sekä Pyhän Fanurioksen kirkko.
 Vatólakkos
 Koordinaatit: 35°26′59″N, 23°53′36″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Plataniás
Hallinto:  
 – Asutustyyppi:  kylä
 – Kallikrates-koodi:  7406040201
Väkiluku (2011):  654
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vatólakkos (kreik. Βατόλακκος) on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 654 (vuonna 2011).
Vatólakkoksen kylä sijaitsee noin 15 kilometriä lounaaseen Chaniásta. Kylän nimen alkuperää ei tiedetä; sen on ehdotettu viittaavaan niin alueen kulkukelpoisuuteen (vatós), piikkipensaisiin (vátos) kuin soihinkin (váltos). Saksalaiset surmasivat kaikki kylän asukkaat toisen maailmansodan miehityksen aikana. Kylän pääkirkko on omistettu apostoleille Pietari ja Paavali (Apóstoloi Pétros kai Pávlos) sekä Pyhälle Fanuriokselle (Ágios Fanoúrios). Sen vieressä on korkea kellotorni.
Vatólakkos muodostaa myös laajemman kyläyhdyskunnan (Τοπική Κοινότητα Βατολάκκου, Topikí Koinótita Vatolákkou), johon kuuluu varsinaisen Vatólakkoksen kylän lisäksi Skonízon kylä. Koko yhdyskunnan väkiluku on 661.
Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön.